
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 491 

18 Απριλίου 2006 


ΑΠΟΦΑΣΕΙ Σ 

Αριθμ. 244516 

Διάθεση στη μεταποίηση ξηρών σύκων 2006/2007 και 
εφεξής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του ν. 992/1979 «Περί οργα- 
νώσεως των Διοικητικών Υπηρεσιών για την Εφαρμογή 
της Συνθήκης Προσχώρησης της Ελλάδος στις Ευρωπα¬ 
ϊκές Κοινότητες και ρύθμισης συναφών και οργανωτικών 
θεμάτων», (ΦΕΚ Α' 280). 

β) Του άρθρου 1 παρ. 1, 2 και 3 του ν. 1338/1983 
«Εφαρμογή του Κοινοτικού Δικαίου» (Α'34) όπως η παρ. 
1 τροποποιήθηκε με το άρθρο 6 παρ. 1 του ν. 1440/1984 
«Συμμετοχή της Ελλάδας στο κεφάλαιο της Ευρωπαϊκής 
Κοινότητας Άνθρακος και Χάλυβος του Οργανισμού 
Εφοδιασμού ΕΨΒΑΤΟΜ» (Α' 70) και του άρθρου 3 του 
ν. 1338/1983 (Α' 34), όπως αυτό αντικαταστάθηκε από 
το άρθρο 65 του ν. 1892/1990 «Για τον εκσυγχρονισμό 
και την ανάπτυξη και άλλες διατάξεις» (Α' 101). 

γ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του υπ’ αριθμ. 63/2005 Προεδρικού 
Διατάγματος «Κωδικοποίηση της νομοθεσίας για την 
Κυβέρνηση και τα κυβερνητικά όργανα», (Α' 98). 

2. Τους Κανονισμούς του Συμβουλίου Καν.(ΕΚ)2200/1996 
(ΕΕ Ι_297/21.11.1996) και Καν.(ΕΚ)2201/1996 (ΕΕ 
1-297/21.11.1996) και τους Κανονισμούς της Επιτροπής 
Καν.(ΕΚ)1535/2003 (ΕΕ 1218/30.8.2003), Καν.(ΕΚ)1573/99 
(ΕΕ 1187/20.7.1999), όπως ισχύουν. 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 
Σκοπός 

Με την παρούσα απόφαση ρυθμίζεται η διάθεση προς 
μεταποίηση των ξηρών σύκων για την εμπορική περίοδο 
2006/2007 και εφεξής. 


Αρθρο 2 

Ορισμοί 

1. Κανονισμός: Ο Καν. (ΕΚ) 1535/2003 (ΕΕ αριθ. Ι_218 της 
30.8.2003, σελ.14), όπως τροποποιήθηκε και ισχύει. 

2. Πρώτη ύλη: τα ανεπεξέργαστα ξηρά σύκα. 

3. «Ο.Π.»: Οι οργανώσεις παραγωγών που αναφέρο- 
νται στο άρθρο 11 του Καν (ΕΚ) αριθ. 2200/1996 (ΕΕ 
1297/21.11.1996) και οι προαναγνωρισμένες σύμφωνα με το 
άρθρο 14 του ιδίου Κανονισμού ομάδες παραγωγών. 

Άρθρο 3 

Διάθεση πρώτης ύλης προς μεταποίηση 

Για την διάθεση της πρώτης ύλης προς μεταποίηση 
πρέπει να πληρούνται οι ακόλουθες προϋποθέσεις: 

α) Να έχει συναφθεί εγγράφως σχετική σύμβαση με¬ 
ταξύ Ο.Π. και μεταποιητή. 

β) Η πρώτη ύλη να πληροί τις προβλεπόμενες στο 
άρθρο 10 της παρούσας ελάχιστες απαιτήσεις ποιό¬ 
τητας. 

Αρθρο 4 

Προϋποθέσεις εφαρμογής του καθεστώτος 
ενίσχυσης στην παραγωγή 

Η ενίσχυση στον μεταποιητή για τα αποξηραμένα 
σύκα ως τελικό προϊόν (άρθρο 2 παρ. 5 του Κανονισμού) 
χορηγείται εφόσον: 

α) Έχουν υπογράφει οι προβλεπόμενες στο άρθρο 5 
της παρούσας συμβάσεις μεταποίησης 

β) Η πρώτη ύλη παραδόθηκε προς μεταποίηση στις 
ημερομηνίες που καθορίζονται στο άρθρο 3 παρ. 2 του 
Κανονισμού, βάσει συμβάσεων του άρθρου 15 παράρτη¬ 
μα II της παρούσας, ή στην περίπτωση που η Ο.Π. είναι 
και μεταποιητής βάσει «Δέσμευσης Εφοδιασμού». 

γ) Η μεταποίηση έγινε από εγκεκριμένο μεταποιητή 
σύμφωνα με το άρθρο 7 της παρούσας. 

δ) Ο μεταποιητής έχει καταβάλει στην Ο.Π. την ελά¬ 
χιστη προβλεπόμενη τιμή της πρώτης ύλης. 

ε) Τα ξηρά σύκα πληρούν τις ελάχιστες απαιτήσεις 
ποιότητας του Καν.(ΕΚ) 1573/1999 της Επιτροπής. 

Άρθρο 5 

Συμβάσεις μεταποίησης εντός καθεστώτος ενίσχυσης 

1. Γ ια τις συμβάσεις μεταποίησης ξηρών σύκων που 
εντάσσονται στο καθεστώς ενίσχυσης ισχύουν τα 
εξής: 

α) Για την διάθεση της πρώτης ύλης καταρτίζεται 
μεταξύ Ο.Π. και μεταποιητή η σύμβαση του άρθρου 15 
παράρτημα II, η οποία υπογράφεται στις ημερομηνίες 
που προβλέπονται στο άρθρο 6 του Κανονισμού. 

β) Στην περίπτωση που η Ο.Π. είναι και μεταποιη- 
τής, η σύμβαση μεταποίησης θεωρείται συναφθείσα 
μετά τη διαβίβαση από την Ο.Π. στη Δ/νση Αγροτικής 
Ανάπτυξης της έδρας της των δεδομένων του άρθρου 
10 του Κανονισμού (δέσμευση εφοδιασμού), εντός της 
προβλεπόμενης σε αυτό προθεσμίας. Επιπλέον των 
δεδομένων καθορίζεται και η τιμή πώλησης (εμπορική 
τιμή) της πρώτης ύλης. 

2. Οι συμβαλλόμενοι δύνανται με την γραπτή «συ¬ 
μπληρωματική σύμβαση» του άρθρου 15 παράρτημα III 
και εντός της προβλεπόμενης στο άρθρο 9 του Κανο¬ 
νισμού προθεσμίας να συμφωνήσουν την αύξηση της 
προβλεπόμενης στην αρχική σύμβαση ποσότητας της 
προς μεταποίηση πρώτης ύλης. 

3. α) Η σύμβαση μεταποίησης υπογράφεται εις τετρα- 
πλούν και κατατίθεται από τον μεταποιητή για θεώρηση 
στη Δ/νση Αγροτικής Ανάπτυξης της έδρας του μέσα 
σε δέκα εργάσιμες μέρες από την ημερομηνία σύναψής 
της και το αργότερο πέντε εργάσιμες ημέρες πριν την 
έναρξη των παραδόσεων. 

β) Ο μεταποιητής αποστέλλει τουλάχιστον πέντε ερ¬ 
γάσιμες ημέρες πριν την έναρξη των παραδόσεων ένα 
θεωρημένο αντίτυπο της σύμβασης στη Δ/νση Αγρο¬ 
τικής Ανάπτυξης της έδρας της Ο.Π. και ένα στην Ο.Π.. 
Ένα αντίτυπο παραμένει στον ίδιο τον μεταποιητή και 
ένα στην Δ/νση Αγροτικής Ανάπτυξης που θεώρησε 
τις συμβάσεις. 

γ) Στην περίπτωση που η πρώτη ύλη μεταποιείται σε 
μονάδα εγκατεστημένη σε άλλο κράτος μέλος, η Ο.Π. 
καταθέτει στην Δ/νση Αγροτικής Ανάπτυξης της έδρας 
της ακριβές αντίγραφο της σύμβασης μεταποίησης, 
τουλάχιστον πέντε εργάσιμες ημέρες πριν την έναρξη 
των παραδόσεων. 

4. α) Στην περίπτωση που η Ο.Π. εμπορεύεται την 
πρώτη ύλη άλλης Ο.Π. ή μεμονωμένων παραγωγών 
(«συνεργαζόμενοι» παραγωγοί), σύμφωνα με το άρθρο 
6α του Κανονισμού (ΕΚ) του Συμβουλίου 2201/1996 (ΕΕ 
1.297/21.11.1996), όπως αυτό προστέθηκε με τον Καν (ΕΚ) 
2699/2000 (ΕΕ 1311/12.12.2000), υπογράφονται μεταξύ 
της Ο.Π. και των συνεργαζόμενων συμφωνητικά. Με το 
συμφωνητικά αυτά οι συνεργαζόμενοι δεσμεύονται να 
διαθέσουν το σύνολο της προοριζόμενης για μεταποί¬ 
ηση παραγωγής τους αποκλειστικά στην συμβαλλόμε¬ 
νη Ο.Π. και να συμμετέχουν στη συνολική δαπάνη του 
καθεστώτος ενίσχυσης. 

β) Τα εν λόγω συμφωνητικά περιλαμβάνουν οπωσ¬ 
δήποτε: 

ί. την εμπορική περίοδο που καλύπτει το συμφωνη¬ 
τικό 

ϋ. τις ποσότητες προς παράδοση για μεταποίηση, κα¬ 
τανεμημένες κατά παραγωγό και κατά προϊόν 

μι. τον αριθμό των δέντρων (συκιές) ανά παραγωγό 

ίν. ρήτρα σε περίπτωση αθέτησης των όρων του συμ¬ 
φωνητικού 

γ) Επικυρωμένο αντίγραφο του συμφωνητικού της 
υποπαραγράφου 4α επισυνάπτεται στην σύμβαση με¬ 
ταποίησης που υποβάλλει ο μεταποιητής στην αρμόδια 
Δ/νση Αγροτικής Ανάπτυξης. 

5. α) Εφόσον ένας από τους δύο συμβαλλόμενους δεν 
μπορεί να εκπληρώσει τις συμβατικές του υποχρεώσεις 


λόγω υπαιτιότητας του αντισυμβαλλόμενου επιτρέπεται 
λύση της σύμβασης μεταποίησης ή μεταφορά της σύμ¬ 
βασης ως έχει σε κάποιον άλλο εγκεκριμένο μεταποιητή 
σε περίπτωση υπαιτιότητας της Ο.Π. ή σε κάποια άλλη 
Ο.Π. σε περίπτωση υπαιτιότητας του μεταποιητή (άρθρο 
33α του Κανονισμού, όπως αυτό προστέθηκε με τον 
Καν.(ΕΚ) 444/2004 (ΕΕ 172/11.3.2004). Ο ενδιαφερόμενος 
(Ο.Π. ή μεταποιητής) υποβάλλει εγγράφως σχετική αί¬ 
τηση, δεόντως και αναλυτικά τεκμηριωμένη, στη Δ/νση 
Αγροτικής Ανάπτυξης της έδρας του με κοινοποίηση 
στη Δ/νση Αγροτικής Ανάπτυξης της έδρας του αντι¬ 
συμβαλλομένου, στην περίπτωση που αυτή βρίσκεται 
σε άλλο νομό. 

β) Η ανωτέρω Δ/νση Αγροτικής Ανάπτυξης αποφασί¬ 
ζει επί της αιτήσεως μετά από γνώμη της Δ/νσης Αγρο¬ 
τικής Ανάπτυξης του αντισυμβαλλομένου και κοινοποιεί 
την απόφασή της στον αντισυμβαλλόμενο, στην Δ/νση 
Αγροτικής Ανάπτυξης της έδρας του τελευταίου, στη 
Δ/νση Μεταποίησης, Τυποποίησης και Ποιοτικού Ελέγ¬ 
χου Προϊόντων Φυτικής Παραγωγής του Υπουργείου 
Αγροτικής Ανάπτυξης και Τροφίμων και στον Οργα¬ 
νισμό Πληρωμών και Ελέγχου Κοινοτικών Ενισχύσεων, 
Προσανατολισμού και Εγγυήσεων (ΟΠΕΚΕΠΕ) - Δ/νση 
ΟΑΒΙΠ. Η απόρριψη της αίτησης πρέπει να είναι δεόντως 
αιτιολογημένη. 

Αρθρο 6 

Μεταποίηση εκτός καθεστώτος ενίσχυσης 

1. α) Γ ια τη διάθεση πρώτης ύλης προς μεταποίηση 
εκτός καθεστώτος ενίσχυσης υπογράφονται συμβά¬ 
σεις με την ένδειξη «εκτός καθεστώτος ενίσχυσης», οι 
οποίες οπωσδήποτε περιλαμβάνουν την ποσότητα και 
την τιμή της πρώτης ύλης ανάλογα με τον αριθμό των 
καρπών ανά χιλιόγραμμο. Η υπογραφή των συμβάσεων 
αυτών δεν υπόκειται σε οποιαδήποτε προθεσμία, με την 
επιφύλαξη της παρ. β. 

β) Ο μεταποιητής καταθέτει στη Δ/νση Αγροτικής 
Ανάπτυξης της έδρας του τουλάχιστον πέντε (5) εργά¬ 
σιμες μέρες πριν την έναρξη των παραδόσεων ακριβές 
αντίγραφο της σύμβασης μεταποίησης και κατάσταση 
με τον αριθμό των δέντρων (συκιές) ανά παραγωγό. 

2. Στην περίπτωση που ο παραγωγός είναι και μετα- 
ποιητής υποβάλλει εντός της προβλεπόμενης στην παρ. 
1β προθεσμίας σχετική δήλωση στη Δ/νση Αγροτικής 
Ανάπτυξης της έδρας του για τις ποσότητες πρώτης 
ύλης που προτίθεται να μεταποιήσει και τον αριθμό των 
δέντρων (συκιές) που κατέχει. 

3. Ο μεταποιητής καταθέτει σε κάθε περίπτωση μέχρι 
τις 30 Ιουνίου κάθε έτους στη Δ/νση Μεταποίησης, Τυ¬ 
ποποίησης και Ποιοτικού Ελέγχου Προϊόντων Φυτικής 
Παραγωγής του Υπουργείου Αγροτικής Ανάπτυξης και 
Τροφίμων την θετική γνωμάτευση της τριμελούς επι¬ 
τροπής του άρθρου 7 παρ. 3α, σχετικά με την καταλλη¬ 
λότητα των εγκαταστάσεων της αντίστοιχης μονάδας 
μεταποίησης. 

Άρθρο 7 

Έγκριση μεταποιητών εντός καθεστώτος ενίσχυσης 

1. Στο καθεστώς ενίσχυσης δύναται να συμμετέχουν 
μόνο οι μεταποιητές, οι οποίοι έχουν συμπεριληφθεί 
στον ετήσιο κατάλογο των εγκεκριμένων μεταποιητών 
και μονάδων μεταποίησης. Ο κατάλογος αυτός εγκρί- 
νεται με απόφαση του Υπουργού Αγροτικής Ανάπτυξης 
και Τροφίμων, η οποία δημοσιεύεται στην Εφημερίδα 

της Κυβερνήσεως μέχρι την 1η Ιουλίου κάθε χρόνου που 
προηγείται της εμπορικής περιόδου. 

2. Για να λάβει έγκριση ο μεταποιητής υποβάλλει μέχρι 
την 10η Μάίου κάθε έτους σχετική αίτηση στη Διεύθυν¬ 
ση Μεταποίησης, Τυποποίησης και Ποιοτικού Ελέγχου 
Προϊόντων Φυτικής Παραγωγής του Υπουργείου Αγροτι¬ 
κής Ανάπτυξης και Τροφίμων, Αχαρνών 2, με συνημμένα 
τα ακόλουθα δικαιολογητικά: 

α) Θετική γνωμάτευση της μικτής τριμελούς επιτρο¬ 
πής της παρ. 3α σχετικά με την καταλληλότητα των 
εγκαταστάσεων της αντίστοιχης μονάδας μεταποίησης 
σύμφωνα με το παράρτημα I του άρθρου 15. 

β) Βεβαίωση της Δ/νσης Αγροτικής Ανάπτυξης της 
Ν.Α. της έδρας του μεταποιητή ότι αυτός έχει εκπλη¬ 
ρώσει τις συμβατικές του υποχρεώσεις σύμφωνα με τις 
κοινοτικές και εθνικές διατάξεις που αφορούν το παρόν 
καθεστώς ενίσχυσης ξηρών σύκων κατά την προηγού¬ 
μενη εμπορική περίοδο. Στη βεβαίωση αναφέρεται αν 
συντρέχουν οι λόγοι επιβολής των κυρώσεων που προ- 
βλέπονται στο άρθρο 14 της παρούσας απόφασης. 

γ) Δήλωση του μεταποιητή σχετικά με τη δυναμικό¬ 
τητα των εγκαταστάσεων, ότι αποδέχεται το καθεστώς 
των προβλεπόμενων ελέγχων και όλων των όρων του 
Κανονισμού και ότι δεσμεύεται να διευκολύνει τις αρ¬ 
μόδιες υπηρεσίες στη διεξαγωγή των ελέγχων. 

3. α) Για τον έλεγχο της καταλληλότητας των εγκα¬ 
ταστάσεων για μεταποίηση και τυποποίηση των ξηρών 
σύκων συνιστάται στην αντίστοιχη Δ/νση Αγροτικής 
Ανάπτυξης τριμελής επιτροπή, η οποία αποτελείται από 
δύο γεωπόνους της Δ/νσης Αγροτικής Ανάπτυξης και 
έναν γεωπόνο, ποιοτικό ελεγκτή του αρμόδιου Περι¬ 
φερειακού Κέντρου Προστασίας Φυτών και Ποιοτικού 
Ελέγχου, και συγκροτείται με απόφαση του Νομάρχη. 
Έργο της επιτροπής είναι η διενέργεια αυτοψίας στις 
εγκαταστάσεις και η γνωμάτευση σχετικά με την κα- 
ταλληλότητά τους σύμφωνα με το παράρτημα I του 
άρθρου 15. 

β) Σε περίπτωση αρνητικής γνωμάτευσης της ανωτέ¬ 
ρω επιτροπής ο μεταποιητής δύναται να ασκήσει προ¬ 
σφυγή ενώπιον του Επόπτη Ποιοτικού Ελέγχου εντός 
πέντε (5) εργάσιμων ημερών από την κοινοποίηση της 
γνωμάτευσης, η οποία υποβάλλεται στην Δ/νση Αγρο¬ 
τικής Ανάπτυξης του τόπου της μονάδας επεξεργασίας. 
Ο Επόπτης Ποιοτικού Ελέγχου αποφαίνεται εντός πέντε 
(5) εργάσιμων ημερών σχετικά με την καταλληλότητα 
των εν λόγω εγκαταστάσεων κατόπιν νεώτερης αυ¬ 
τοψίας. 

Άρθρο 8 

Υποχρεώσεις ενημέρωσης 

1. α) Οι Ο.Π. και οι μεταποιητές που ενδιαφέρονται να 
συμμετέχουν στο καθεστώς ενίσχυσης ενημερώνουν 
σχετικά εγγράφως μέχρι 31 Μαρτίου κάθε έτους τις 
αρμόδιες Δ/νσεις Αγροτικής Ανάπτυξης της έδρας της 
Ο.Π. και του τόπου όπου είναι εγκατεστημένη η μονάδα 
μεταποίησης αντίστοιχα (άρθρο 14 του Κανονισμού). 

β) Οι μεταποιητές συνυποβάλλουν κατάλογο του μη¬ 
χανολογικού τους εξοπλισμού 

γ) Οι Ο.Π. συνυποβάλλουν κατάσταση με τον αριθμό 
των δέντρων ανά παραγωγό, τόσο για τα μέλη τους όσο 
και για τους συνεργαζόμενους παραγωγούς. 

2. Οι μεταποιητές εντός και εκτός καθεστώτος ενί¬ 
σχυσης γνωστοποιούν στην Δ/νση Αγροτικής Ανάπτυξης 
της έδρας τους τα στοιχεία και τις πληροφορίες του 


άρθρου 15 παρ. 1 και του άρθρου 18 του Κανονισμού 
στις προβλεπόμενες σε αυτά προθεσμίες. 

3. Οι Δ/νσεις Αγροτικής Ανάπτυξης αποστέλλουν 
στη Δ/νση Μεταποίησης, Τυποποίησης και Ποιοτικού 
Ελέγχου Προϊόντων Φυτικής Παραγωγής του Υπουρ¬ 
γείου Αγροτικής Ανάπτυξης και Τροφίμων μέχρι την 
20η Μάίου τα προβλεπόμενα στο άρθρο 39 παρ. 2 του 
Κανονισμού στοιχεία σχετικά με όλες, εντός και εκτός 
καθεστώτος ενίσχυσης, τις μονάδες μεταποίησης της 
αρμοδιότητας τους, η οποία με τη σειρά της κοινοποιεί 
τα εν λόγω στοιχεία στην Ευρωπαϊκή Επιτροπή. 

4. Ο Ο.Π.Ε.Κ.Ε.Π.Ε. κοινοποιεί στην Ευρωπαϊκή Επιτροπή 
και στη Δ/νση Μεταποίησης, Τυποποίησης και Ποιοτικού 
Ελέγχου Προϊόντων Φυτικής Παραγωγής του Υπουργεί¬ 
ου Αγροτικής Ανάπτυξης και Τροφίμων τα στοιχεία του 
άρθρου 39 παράγραφος 3 του Κανονισμού εντός της 
προβλεπόμενης σε αυτό προθεσμίας. 

Άρθρο 9 

Παράδοση της πρώτης ύλης εντός καθεστώτος 
ενίσχυσης 

1. α) Η παράδοση της πρώτης ύλης στον μεταποιητή 
γίνεται από τις Ο.Π. Γ ια κάθε φορτίο που παραδίδεται 
στον μεταποιητή η Ο.Π. εκδίδει μετά από ποσοτικό και 
ποιοτικό έλεγχο που διενεργεί στο κέντρο συγκέντρω¬ 
σης της πρώτης ύλης το πιστοποιητικό παράδοσης του 
άρθρου 15 παράρτημα IV, τα στοιχεία του οποίου οριστι- 
κοποιούνται κατά την παραλαβή από το μεταποιητή. 

β) Ο μεταποιητής δεν παραλαμβάνει την πρώτη ύλη 
χωρίς το πιστοποιητικό παράδοσης και το προβλεπό- 
μενο στον Κώδικα βιβλίων και στοιχείων Δελτίο Απο¬ 
στολής που υποχρεωτικά εκδίδει για τη διακίνηση του 
φορτίου η Ο.Π. 

γ) Το πιστοποιητικό παράδοσης εκδίδεται εις 4πλούν, 
συνοδεύει το διακινούμενο φορτίο πρώτης ύλης, συνυ¬ 
πογράφεται από την Ο.Π. και τον μεταποιητή, και στις 
περιπτώσεις διενέργειας δειγματοληπτικού ελέγχου 
κατά την παράδοση σύμφωνα με το άρθρο 13 παρ. 3 
της παρούσης και από τον ποιοτικό ελεγκτή της Δ/νσης 
Αγροτικής Ανάπτυξης. 

δ) Το πιστοποιητικό παράδοσης υποβάλλεται από 
τον μεταποιητή ως δικαιολογητικά για την καταβολή 
της ενίσχυσης. 

2. α) Η Ο.Π. διαθέτει στους τόπους παραγωγής κέ¬ 
ντρα συγκέντρωσης πρώτης ύλης, και εξασφαλίζει ότι 
η λειτουργία τους επιτρέπει την έγκαιρη και ομαλή 
παραλαβή του προϊόντος από τον παραγωγό. Ο ποσο¬ 
τικός και ποιοτικός έλεγχος του παραδοτέου φορτίου 
διενεργείται από την Ο.Π. Οι παραγωγοί-μέλη της Ο.Π. 
και οι συνεργαζόμενοι υποχρεούνται να παραδίδουν 
την παραγωγή τους στο πλησιέστερο στην παραγωγή 
τους κέντρο συγκέντρωσης πρώτης ύλης. 

β) Στο κέντρο συγκέντρωσης πρώτης ύλης διενερ- 
γείται από την ίδια την Ο.Π. ο ποσοτικός και ποιοτικός 
έλεγχος του φορτίου της πρώτης ύλης που πρόκειται 
να παραδοθεί στον μεταποιητή, ως εξής: 

ί) Το φορτίο ζυγίζεται και υπολογίζεται το καθαρό 
του βάρος. 

μ) Λαμβάνεται από το φορτίο αντιπροσωπευτικό δείγ¬ 
μα, με βάση το οποίο υπολογίζεται το ποσοστό των 
καρπών που δεν πληρούν τις ποιοτικές προδιαγραφές 
(ελάχιστες απαιτήσεις ποιότητας). Εφόσον η πρώτη ύλη 
δεν πληροί τις ελάχιστες απαιτήσεις ποιότητας, το φορ¬ 
τίο επανυποβάλλεται σε έλεγχο μετά από διαλογή. 

ίϋ) Όλα τα στοιχεία του ελέγχου καταχωρίζονται στο 
πιστοποιητικό παράδοσης και υπογράφονται από τον 
ποιοτικό ελεγκτή της Ο.Π. 

3. α) Η πρώτη ύλη που παραδίδεται στο μεταποιητή 
πρέπει να πληροί τις ελάχιστες απαιτήσεις ποιότητας 
του άρθρου 10 της παρούσας. Ο μεταποιητής διενεργεί 
κατά την παραλαβή του φορτίου ποσοτικό και ποιοτικό 
έλεγχο της πρώτης ύλης. Όσον αφορά τις γεφυροπλά¬ 
στιγγες ζύγισης ο μεταποιητής τηρεί τις βεβαιώσεις 
ελέγχου των αρμόδιων υπηρεσιών σχετικά με την ακρί¬ 
βεια των μετρήσεών τους. 

β) Μετά τον έλεγχο του φορτίου ο μεταποιητής συ¬ 
μπληρώνει τα στοιχεία του πιστοποιητικού παράδοσης, 
το οποίο οριστικοποιείται με την υπογραφή του από 
τον μεταποιητή και την Ο.Π. 

γ) Σε περίπτωση ασυμφωνίας μεταξύ Ο.Π. και μετα- 
ποιητή στα στοιχεία ποσοτικού και ποιοτικού ελέγχου 
που αναγράφονται στο πιστοποιητικό παράδοσης, το 
φορτίο παραπέμπεται για διαιτησία στον ποιοτικό ελε¬ 
γκτή της αρμόδιας για τη μονάδα μεταποίησης Δ/νση 
Αγροτικής Ανάπτυξης. Η γνωμάτευση του ποιοτικού ελε¬ 
γκτή δύναται ύστερα από αίτηση του ενδιαφερομένου 
να κριθεί σε δευτεροβάθμιο έλεγχο από τον Επόπτη 
Ποιοτικού Ελέγχου του αρμόδιου Περιφερειακού Κέ¬ 
ντρου Προστασίας Φυτών και Ποιοτικού Ελέγχου. 

4. Ο μεταποιητής αποστέλλει το αργότερο την πέμπτη 
εργάσιμη ήμερα μετά την εβδομάδα παράδοσης ένα 
αντίτυπο του πιστοποιητικού παράδοσης στην Δ/νση 
Αγροτικής Ανάπτυξης της έδρας της Ο.Π. και ένα στην 
αρμόδια για την μονάδα μεταποίησης Δ/νση Αγροτικής 
Ανάπτυξης. Ένα αντίτυπο παραμένει στον μεταποιητή 
και ένα στην Ο.Π. Στην περίπτωση, κατά την οποία ένα 
φορτίο ανήκει ολόκληρο ή εν μέρει σε συνεργαζόμενους 
η Ο.Π. αποστέλλει σε αυτούς επικυρωμένο αντίγραφο 
του πιστοποιητικού παράδοσης του φορτίου. 

5. α) Ο μεταποιητής γνωστοποιεί κάθε παραλαβή 
πρώτης ύλης από την Ο.Π. στην αρμόδια Διεύθυνση 
Αγροτικής Ανάπτυξης της έδρας του και της έδρας της 
Ο.Π. με τηλεομοιοτυπία (ΡΑΧ) το αργότερο 24 ώρες πριν 
την παράδοση της πρώτης ύλης από την Ο.Π. 

Οι ανωτέρω Δ/νσεις Αγροτικής Ανάπτυξης διατηρούν 
σε αρχείο το εν λόγω έγγραφο γνωστοποίησης για τρία 
τουλάχιστον χρόνια. 

β) Οι Ο.Π. υποχρεούνται να εξασφαλίσουν την ομαλή 
τροφοδότηση του μεταποιητή με πρώτη ύλη στα πλαί¬ 
σια της σύμβασης μεταποίησης. 

γ) Σε περίπτωση που η παραγωγή δεν καλύπτει 
ποιοτικά ή ποσοτικά τις υποχρεώσεις της Ο.Π. έναντι 
των συμβάσεων που έχουν υπογράφει με μεταποιητι¬ 
κές επιχειρήσεις, η διαθέσιμη από την Ο.Π. παραγωγή 
διανέμεται αναλογικά ως προς τις αρχικές συμβατικές 
ποσότητες και ποιοτικές κατηγορίες σε όλους τους 
ενδιαφερομένους. 

6. Στις περιπτώσεις αποστολής πρώτης ύλης σε μο¬ 
νάδα μεταποίησης που βρίσκεται σε άλλο νομό από 
εκείνον της Ο.Π., η Ο.Π. και οι δύο Δ/νσεις Αγροτικής 
Ανάπτυξης συνεργάζονται για την αποτελεσματική πα¬ 
ρακολούθηση της διακίνησης της πρώτης ύλης. Το ίδιο 
απαιτείται και στην περίπτωση συνεργασίας της Ο.Π. 
με μεμονωμένους είτε με μέλη άλλων Ο.Π. 

7. Η πρώτη ύλη απεντομώνεται στο πλησιέστερο απε- 
ντομωτήριο που διαθέτει την σχετική άδεια. 


Άρθρο 10 

Ελάχιστες απαιτήσεις ποιότητας 

1. Η πρώτη ύλη που παραδίδεται στο μεταποιητή 
πρέπει να είναι υγιούς, ανόθευτης και εμπορεύσιμης 
ποιότητας και κατάλληλη για τη μεταποίηση. 

2. α) Η παραδοθείσα πρώτη ύλη και το τελικό προ¬ 
ϊόν της μεταποίησης (εντός και εκτός καθεστώτος 
ενίσχυσης στην παραγωγή) πρέπει να ανταποκρίνο- 
νται στις ελάχιστες απαιτήσεις ποιότητας για τα ξηρά 
σύκα που προβλέπονται στον Καν. (ΕΚ) αριθ. 1573/99 
(ΕΕ 1187/20.07.1999) όπως ισχύει. 

β) Ο μεταποιητής υποχρεούται να προβεί στη διαλογή 
της πρώτης ύλης που παρέλαβε. 

Αρθρο 11 

Εξόφληση τιμήματος της πρώτης ύλης 

1. Ο μεταποιητής καταβάλλει στην Ο.Π. με τραπεζικό 
ή ταχυδρομικό έμβασμα και εντός της προβλεπομέ- 
νης στη σύμβαση μεταποίησης προθεσμίας (άρθρο 7 
παρ.1, του Κανονισμού) το τίμημα για την πρώτη ύλη 
που παρέλαβε. 

2. α) Η Ο.Π. καταβάλλει στα μέλη της, στους συνεργα- 
ζόμενους ή στους συνεταιρισμούς-μέλη με τραπεζικό ή 
ταχυδρομικό έμβασμα το τίμημα για την πρώτη ύλη που 
παρέδωσαν σε αυτήν εντός 15 εργάσιμων ημερών από 
την ημερομηνία εξόφλησης του τιμήματος της πρώτης 
ύλης από τον μεταποιητή. 

β) Ο συνεταιρισμός καταβάλλει στα μέλη του το 
τίμημα για την πρώτη ύλη που παρέδωσαν εντός 15 ερ¬ 
γάσιμων ημερών από την καταβολή του τιμήματος στον 
συνεταιρισμό σύμφωνα με την υποπαράγραφο α. 

Άρθρο 12 
Τήρηση μητρώων 

1. Τα μητρώα των Ο.Π. και των μεταποιητών αριθμού- 
νται και σφραγίζονται ανά σελίδα και θεωρούνται από 
την Επιτροπή Ελέγχου Μεταποίησης του άρθρου 13 παρ. 
Ια πριν από την έναρξη της περιόδου μεταποίησης. Σε 
περίπτωση τήρησης μητρώων με ηλεκτρονικό τρόπο 
προσκομίζεται λευκό χαρτί του εκτυπωτή, το οποίο 
αριθμείται και σφραγίζεται ανά σελίδα και θεωρείται 
στη τελευταία. 

2. Οι Ο.Π. τηρούν μητρώο με τα στοιχεία του άρθρου 
29 του Κανονισμού για τις ποσότητες πρώτης ύλης 
που διατέθηκαν σε μεταποιητές εντός και εκτός του 
καθεστώτος ενίσχυσης στην παραγωγή. 

3. Οι μεταποιητές που συμμετέχουν στο καθεστώς 
ενίσχυσης: 

α) Τηρούν μητρώο με τα στοιχεία του άρθρου 30 
του Κανονισμού για τις ποσότητες πρώτης ύλης που 
παρέλαβαν εντός και εκτός του καθεστώτος ενίσχυσης 
στην παραγωγή. 

β) Επιπρόσθετα τηρούνται: 

(ί) Στοιχεία για τις ποσότητες που παρελήφθησαν για 
μεταποίηση, κατανεμημένες ανά κατηγορία σύμφωνα 
με την κατάταξη του Παραρτήματος I του Καν (ΕΚ) 
1573/1999, το ποσοστό των καρπών που είναι ακατάλ¬ 
ληλο για επεξεργασία (μέγιστο 3%) και ο αριθμός του 
αντίστοιχου πιστοποιητικού παράδοσης. Για το ποσοστό 
καρπών που κρίθηκε ακατάλληλο για επεξεργασία ο 
μεταποιητής υποχρεούται να κρατά παραστατικά διά¬ 
θεσής του για ειδικές χρήσεις εκτός της ανθρώπινης 
κατανάλωσης ή παραστατικά αποθήκευσής του. 

(ϋ) Μητρώα πρώτης ύλης και τελικών προϊόντων, 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6353 


όπου καταγράφονται τα αποτελέσματα των ελέγχων 
που διενεργούν οι ίδιοι στα ανεπεξέργαστα ξηρά σύκα 
που παραλαμβάνουν και στα μεταποιημένα ξηρά σύκα 
δειγματοληπτικά σε κάθε πωλούμενη παρτίδα, όπως 
προβλέπεται στις παρ. 1 και 2 αντίστοιχα, του άρθρου 
2 του Καν. (ΕΚ) 1573/99 της Επιτροπής. 

4. Οι μεταποιητές που δεν συμμετέχουν στο καθεστώς 
ενίσχυσης τηρούν μητρώα που περιέχουν οπωσδήποτε 
τα ακόλουθα στοιχεία: 

α) τις ποσότητες α' ύλης που παραλαμβάνουν κάθε 
φορά, με το ονοματεπώνυμο και διεύθυνση του πωλητή 
(Ο.Π. / παραγωγού) 

β) τις ποσότητες τελικού προϊόντος και το ονοματε¬ 
πώνυμο και διεύθυνση του αγοραστή 

γ) τα αποτελέσματα των ελέγχων που διενεργούν οι 
ίδιοι, όπως περιγράφονται στην παρ. 3β(Ν). 

5. Οι Δ/νσεις Αγροτικής Ανάπτυξης όπου βρίσκεται η 
μονάδα μεταποίησης τηρούν μητρώο ελέγχου πρώτης 
ύλης και τελικών προϊόντων. Στο μητρώο καταγράφο¬ 
νται οι έλεγχοι που διενεργούν οι Δ/νσεις στην πρώτη 
ύλη που παραδίδεται στη μονάδα μεταποίησης καθώς 
και στις παρτίδες των τελικών προϊόντων. Το μητρώο 
αυτό περιέχει τα ακόλουθα στοιχεία ανά μεταποιητή: 

α) Ημερομηνία διενέργειας του ελέγχου πρώτης ύλης 
/ τελικού προϊόντος 

β) Τις ποσότητες πρώτης ύλης και τελικών προϊόντων 
που ελέγχθηκαν με αναφορά αντίστοιχα στον αριθμό 
πιστοποιητικού παράδοσης του φορτίου πρώτης ύλης 
και στον αριθμό παρτίδας του τελικού προϊόντος. 

γ) Είδος ελέγχου (δειγματοληπτικός, διαιτησία) και 
αποτέλεσμα ελέγχου. 

δ) Ονοματεπώνυμο και υπογραφή του ελεγκτή 

6. Όλα τα μητρώα με τα παραστατικά που τα συνο¬ 
δεύουν διατηρούνται τουλάχιστον δέκα έτη για κάθε 
κοινοτικό και εθνικό έλεγχο. 

Άρθρο 13 
Έλεγχοι 

1. α) Για τον έλεγχο των Ο.Π. και των μεταποιητών 
που συμμετέχουν στο καθεστώς ενίσχυσης συνιστάται 
σε κάθε νομαρχιακή αυτοδιοίκηση τριμελής Επιτροπή 
Ελέγχου Μεταποίησης. Η επιτροπή αποτελείται από 
υπαλλήλους της Δ/νσης Αγροτικής Ανάπτυξης, δύο γε¬ 
ωπόνους και ένα οικονομικό υπάλληλο με τους αναπλη¬ 
ρωτές τους, και συγκροτείται με απόφαση του νομάρχη. 
Η επιτροπή διενεργεί τους προβλεπόμενους στο άρθρο 
32 του Κανονισμού ελέγχους και κάθε είδους φυσικό, 
διοικητικό και λογιστικό έλεγχο για την επαλήθευση των 
στοιχείων και πληροφοριών των μητρώων που τηρούν 
οι Ο.Π. και οι μεταποιητές. 

β) Οι έλεγχοι είναι δειγματοληπτικοί και αιφνιδιαστι¬ 
κοί. Σε περίπτωση άρνησης ή παρακώλυσης της διενέρ¬ 
γειας των ελέγχων συντάσσεται σχετικό πρακτικό. 

2. Οι έλεγχοι της παρ. 1 δύνανται να διενεργούνται 
και/ή από: 

α. Τους ποιοτικούς ελεγκτές, που είναι υπεύθυνοι για 
τον έλεγχο της ποιότητας της πρώτης ύλης που παρα- 
δίδεται στις βιομηχανίες και για τους λοιπούς ελέγχους 
που τους ανατίθενται. 

β. Τα Περιφερειακά Κέντρα Προστασίας Φυτών και 
Ποιοτικού Ελέγχου που είναι συνυπεύθυνα για τον ποι¬ 
οτικό έλεγχο του τελικού προϊόντος. 

3. Για την επαλήθευση των καταχωρισθέντων στο 
πιστοποιητικό παράδοσης στοιχείων και τη διασφάλιση 


της τήρησης των ελάχιστων απαιτήσεων ποιότητας 
της πρώτης ύλης διενεργείται ποσοτικός και ποιοτικός 
δειγματοληπτικός έλεγχος στο 5% της παραδοθείσας 
πρώτης ύλης. 

4. Όσον αφορά τον έλεγχο ποιότητας του τελικού 
προϊόντος, τα λαμβανόμενα δείγματα από τις Δ/νσεις 
Αγροτικής Ανάπτυξης και τα Περιφερειακά Κέντρα 
Προστασίας Φυτών και Ποιοτικού Ελέγχου εξετάζονται 
εργαστηριακά από τα εν λόγω Περιφερειακά Κέντρα. 
Οι Δ/νσεις Αγροτικής Ανάπτυξης και τα Περιφερειακά 
Κέντρα τηρούν αρχεία των αποτελεσμάτων των ελέγ¬ 
χων για κάθε μονάδα μεταποίησης. 

5. Γ ια τις ποσότητες που μεταποιούνται εκτός κα¬ 
θεστώτος ενίσχυσης τα ελεγκτικά όργανα των παρ. 1 
και 2 διενεργούν ποιοτικό έλεγχο τουλάχιστον στο 5%. 
των τελικών προϊόντων Οι μεταποιητές ενημερώνουν 
εγκαίρως την Δ/νση Αγροτικής Ανάπτυξης του τόπου 
μεταποίησης σχετικά με την ημερομηνία που πρόκειται 
να γίνει η μεταποίηση. 

6. Τα αρχεία ελέγχου διατηρούνται από τις αρμόδιες 
για τον έλεγχο υπηρεσίες τουλάχιστον για δέκα έτη 
για κάθε κοινοτικό και εθνικό έλεγχο. 

Αρθρο 14 
Κυρώσεις 

1. Γ ια παραβάσεις του καθεστώτος ενίσχυσης στη 
μεταποίηση επιβάλλονται οι κυρώσεις του Κανονισμού 
και της υπ’ αριθ. 287518/28.8.2002 (ΦΕΚ1178/2002) κοι¬ 
νής απόφασης Υπουργών Οικονομίας και Οικονομικών, 
Εσωτερικών, Δημόσιας Διοίκησης και Αποκέντρωσης 
και Γεωργίας. 

2. Ο μεταποιητής αποκλείεται από τον ετήσιο κατά¬ 
λογο των εγκεκριμένων μεταποιητών για μια εμπορική 
περίοδο, εφόσον: 

α) έχουν υποβληθεί ψευδείς δηλώσεις από την Ορ¬ 
γάνωση Παραγωγών με τη συμμετοχή του εν λόγω με- 
ταποιητή ή από τον ίδιο τον μεταποιητή, 

β) ο μεταποιητής και τις δύο προηγούμενες εμπορικές 
περιόδους δεν κατέβαλε εξ ολοκλήρου, έστω και σε 
μία Ο.Π., την συμφωνηθείσα στη σύμβαση μεταποίησης 
εμπορική τιμή, 

γ) ο μεταποιητής και τις τρεις προηγούμενες εμπορι¬ 
κές περιόδους έχει καταβάλει εκπρόθεσμα, έστω και σε 
μία Ο.Π., τη συμφωνηθείσα στη σύμβαση μεταποίησης 
εμπορική τιμή, 

δ) ο μεταποιητής την προηγούμενη εμπορική πε¬ 
ρίοδο δεν συμμορφώθηκε προς τις υποχρεώσεις που 
προβλέπονται στο άρθρο 30 παράγραφος 1,3,4 ή 5 του 
Κανονισμού σε συνδυασμό με τα προβλεπόμενα στο 
άρθρο 13 της παρούσης. 

3. α) Ο μεταποιητής αποκλείεται από τον ετήσιο 
κατάλογο των εγκεκριμένων μεταποιητών για τρεις 
εμπορικές περιόδους, στη περίπτωση που διαπιστωθεί 
ότι για κάποιο προϊόν η ενίσχυση η οποία ζητήθηκε 
για συγκεκριμένη περίοδο υπερβαίνει κατά 30% του 
καταβλητέου ποσού ενίσχυσης (άρθρο 33, παρ.2 του 
Κανονισμού). 

β) Στην περίπτωση αυτή ο ΟΠΕΚΕΠΕ ενημερώνει 
άμεσα τη Διεύθυνση Μεταποίησης, Τυποποίησης και 
Ποιοτικού Ελέγχου Προϊόντων Φυτικής Παραγωγής του 
Υπουργείου Αγροτικής Ανάπτυξης και Τροφίμων και τη 
Διεύθυνση Αγροτικής Ανάπτυξης της Ν.Α. που έχει έδρα 
ο μεταποιητής. 

Αρθρο 15 
Παραρτήματα 

Παρατίθενται παραρτήματα I έως IV, τα οποία έχουν ως ακολούθως: 


_ ΠΑΡΑΡΤΗΜΑ I _ 

Ελάχιστες απαιτήσεις εγκαταστάσεων μονάδων επεξεργασίας ξηρών σύκων και συκόπαστας (άρθρο 10, 
π.δ. 967/1977) _ 

Για να θεωρηθεί μια εγκατάσταση κατάλληλη για επεξεργασία ξηρών σύκων και συκόπαστας πρέπει να 
διαθέτει τουλάχιστον τα κάτωθι: 

1. Επαρκείς χώρους για την παραλαβή της πρώτης ύλης, την επεξεργασία της και την αποθήκευση του 
τελικού προϊόντος, απομονωμένο χώρο για την αποθήκευση των από την επεξεργασία προερχόμενων 
απόσυκων και τους απαραίτητους βοηθητικούς χώρους αποθήκευσης υλικών, κατασκευασμένους ως 
εξής: 

ί) Δάπεδα που επιτρέπουν την τήρηση πλήρους καθημερινής καθαριότητας, 
ϋ) Οροφή υδατοστεγή από τσιμέντο ή άλλα μέσα, και που δεν παρουσιάζει ρωγμές, 
ίϋ) Πόρτες διπλές καλής εφαρμογής, από τις οποίες η εσωτερική πρέπει να είναι κατασκευασμένη από 
μεταλλικό πλέγμα ή άλλου υλικού πλέγμα, έτσι ώστε να μην επιτρέπεται η είσοδος εντόμων, 
ίν) Παράθυρα καλής εφαρμογής εφοδιασμένα απαραιτήτως με πλέγμα όπως περιγράφεται πιο 
πάνω. 

ν) Να υπάρχει πλήρης αερισμός και φωτισμός, φυσικός ή τεχνητός. 

2. Ελάχιστο μηχανολογικό εξοπλισμό, διατεταγμένο σε σειρά έτσι ώστε να εξασφαλίζεται η συνεχής ροή 
του προϊόντος, ο οποίος αποτελείται από τα πιο κάτω τμήματα: 

ί) Σύστημα τροφοδοσίας πλυντηρίου. 

ϋ) Μηχανικό πλυντήριο, το οποίο εξασφαλίζει ικανοποιητική πρόπλυση, πλύση και έκπλυση του 
προϊόντος. 

ίϋ) Τμήμα στράγγισης. 

ίν) Τμήμα απομάκρυνσης της προσροφηθείσας υγρασίας (στεγνωτήριο θερμού αέρα), 
ν) Ταξινομητή μεγέθους, ο οποίος εξασφαλίζει ταξινόμηση του προϊόντος σε τρεις (3) τουλάχιστον 
κατηγορίες μεγέθους (παράρτημα I του Καν. (ΕΚ) αριθ. 1573/1999 της Επιτροπής), 
νί) Τράπεζες διαλογής με κυλιόμενους ιμάντες προώθησης του προϊόντος και απομάκρυνσης των 
ακατάλληλων (σκάρτων), ανάλογα με τη δυναμικότητα της εγκατάστασης, 
νϋ) Μηχανολογικό εξοπλισμό που εξασφαλίζει το ζεμάτισμα των σύκων σε περιπτώσεις στις οποίες η 
επεξεργασία τους απαιτεί το μαλάκωμα του φλοιού τους, 
νίϋ) Ειδικότερα για τις εγκαταστάσεις παραγωγής συκόπαστας, εκτός από τα τμήματα τροφοδοσίας 
πλυντηρίου, πλυντηρίου στράγγισης και ιμάντων διαλογής του πιο πάνω μηχανολογικού εξοπλισμού, 
πρέπει αυτές να διαθέτουν επιπλέον ξηραντήρια σύκων και αλεστικές μηχανές διπλής κοπής. 

3. Λέβητα παραγωγής θερμού νερού και υδραυλικό σύστημα διανομής του που να καλύπτει τις ανάγκες 
του μηχανολογικού εξοπλισμού και της καθαριότητας των εγκαταστάσεων. 

4. Επαρκή παροχή νερού για τις ανάγκες της επεξεργασίας και της καθαριότητας των εγκαταστάσεων. 

5. Σύστημα αποχέτευσης του χρησιμοποιούμενου θερμού ή ψυχρού νερού που χρησιμοποιείται κατά την 
επεξεργασία των σύκων και την καθαριότητα των εγκαταστάσεων. 

6. Αποδυτήρια εργατών, χώρους εστίασης και σύγχρονο εξοπλισμό μέσων υγιεινής. 

ΠΑΡΑΡΤΗΜΑ II 

Υπόδειγμα σύμβασης μεταποίησης ξηρών σύκων εντός καθεστώτος ενίσχυσης 

ΣΥΜΒΑΣΗ ΜΕΤΑΠΟΙΗΣΗΣ ΞΗΡΩΝ ΣΥΚΩΝ 
ΕΝΤΟΣ ΚΑΘΕΣΤΩΤΟΣ ΕΝΙΣΧΥΣΗΣ 

Αριθμός αναγνώρισης. 

Σήμερα.στ. 

Οι παρακάτω συμβαλλόμενοι: 

Η Οργάνωση Παραγωγών. 

που εδρεύει στ. 

καλούμενη Ό.Π.”. 

Η μεταποιητική επιχείρηση. 

που εδρεύει στ. 

καλούμενη “μεταποιητής”. 

Υπογράφοντας δια των νομίμων εκπροσώπων τους αντίστοιχα 

1 . 

2 . 

συμφωνήσαμε, συναποφασίσαμε και συνομολογήσαμε τα παρακάτω : 

1. Η παρούσα σύμβαση αφορά ποσότητα.τόνων ανεπεξέργαστων ξηρών σύκων. 

2. Η Ο.Π. υποχρεούται να εφαρμόσει α) όλες τις καλλιεργητικές φροντίδες που απαιτούνται για την παραγωγή 
πρώτης ύλης που να ανταποκρίνεται στις ισχύουσες ποιοτικές απαιτήσεις και β) τους κανόνες προστασίας του 
περιβάλλοντος. 

3. Η Ο.Π. υποχρεούται να παραδώσει τις παρακάτω ποσότητες ανεπεξέργαστων ξηρών σύκων των ισχυουσών 
ποιοτικών προδιαγραφών και ο μεταποιητής να παραλάβει και να μεταποιήσει σε τελικά προϊόντα του άρθρου 
1 του Καν (ΕΚ) 2201/96, με χρονοδιάγραμμα παράδοσης ως ακολούθως: 


Αριθμός καρπών / χιλιόγραμμο 

Ποσότητα πρώτης ύλης 
(κιλά) 

Περίοδος Παραδόσεων 
(από - μέχρι) 

Λιγότερο από 65 καρποί / κιλό 



Από 65 έως 85 καρποί / κιλό 



Από 86 έως 116 καρποί / κιλό 



Προϊόντα που δεν έχουν ταξινομη¬ 
θεί κατά μέγεθος 




Το παραπάνω προσωρινό χρονοδιάγραμμα παραδόσεων οριστικοποιείται πριν την έναρξη των παραδόσεων 
από τα συμβαλλόμενα μέρη. Με την οριστικοποίηση του χρονοδιαγράμματος οριστικοποιούνται και οι ποσότητες 
ανά κατηγορία. 

Σε περίπτωση που η παραγωγή δεν καλύπτει ποιοτικά ή ποσοτικά τις υποχρεώσεις της Ο.Π. έναντι των συμβάσε¬ 
ων που έχουν υπογράφει με τις μεταποιητικές επιχειρήσεις, η διαθέσιμη από την Ο.Π. παραγωγή διανέμεται ανα¬ 
λογικά ως προς τις αρχικές συμβατικές ποσότητες και ποιοτικές κατηγορίες σε όλους τους ενδιαφερομένους. 

4. Η ποιότητα της πρώτης ύλης που παραδίδεται πρέπει να ανταποκρίνεται στις ελάχιστες ποιοτικές απαιτή¬ 
σεις που αναφέρονται στον Καν. (ΕΚ) 1573/99 και στις τροποποιήσεις του. Σε περιπτώσεις αμφισβήτησης ισχύει 
η γνωμάτευση του αρμόδιου ποιοτικού ελεγκτή. 

5. Η παράδοση και παραλαβή γίνεται με πιστοποιητικό παράδοσης που υπογράφεται από τους συμβαλλόμενους 
ή τους εκπροσώπους τους. 

6. Η τιμή της πρώτης ύλης διαφοροποιείται ανάλογα με το μέγεθος των καρπών ως εξής: 


Αριθμός καρπών/ χιλιόγραμμο 

Ευρώ / κιλό 

Λιγότερο από 65 καρποί / κιλό 


Από 65 εώς 85 καρποί / κιλό 


Από 86 έως 116 καρποί /κιλό 


Προϊόντα που δεν έχουν ταξινομηθεί κατά μέγεθος 

Στην τιμή δεν περιλαμβάνονται σε κάθε περίπτωση τα εγγενή έξοδα για τη συσκευασία, τη φόρτωση, τη μεταφο¬ 
ρά, την εκφόρτωση και την πληρωμή φορολογικών επιβαρύνσεων που, κατά περίπτωση, αναφέρονται χωριστά. 

7. Η πληρωμή της πρώτης ύλης γίνεται αποκλειστικά με τραπεζικό ή ταχυδρομικό έμβασμα και στις προθεσμίες 
όπως ορίζονται στις διατάξεις του Καν. (ΕΚ) 1535/2003. 


προκαταβολή Ευρώ.μέχρι. 

εξόφληση Ευρώ.μέχρι. 


(αναφέρεται σε κάθε παρτίδα) 

8. Ποινική ρήτρα 

α) Στην περίπτωση που η Ο.Π. δεν παραδώσει ή ο μεταποιητής δεν παραλάβει τις παραπάνω συμφωνηθείσες 
ποσότητες ή μέρος αυτών υποχρεούται να καταβάλει ως ποινική ρήτρα στον αντισυμβαλλόμενο την αξία των 
ποσοτήτων που δεν παραδόθηκαν ή δεν παραλήφθηκαν αντίστοιχα, εκτός αν συντρέχει λόγος ανωτέρας βίας, 
όπως φυσικές καταστροφές, και ο αντισυμβαλλόμενος ειδοποιηθεί άμεσα. 

β) Σε περίπτωση που ο μεταποιητής δεν παραλάβει έγκαιρα το φορτίο, χωρίς να συντρέχει λόγος ανωτέρας 
βίας, φέρει το κόστος της υποβάθμισης της ποιότητας του προϊόντος και καταβάλλει σε κάθε περίπτωση στην 
Ο.Π. την συμφωνηθείσα τιμή για το σύνολο της ποσότητας του φορτίου, υπό την προϋπόθεση ότι έχει τηρηθεί 
το χρονοδιάγραμμα παράδοσης. 

9. Ποινικά υπεύθυνος για την ορθή εφαρμογή των όρων της παρούσας σύμβασης από τον μεταποιητή ή την 
Ο.Π. είναι στις ατομικές επιχειρήσεις τα φυσικά πρόσωπα, στις προσωπικές εταιρείες οι ομόρρυθμοι εταίροι, ο 
διαχειριστής στις εταιρείες περιορισμένης ευθύνης, ο διευθύνων σύμβουλος στις ανώνυμες εταιρίες ή το πρόσωπο 
που ασκεί διοίκηση στην ανώνυμη εταιρεία. 

10. Τυχόν διαφορά που προκύψει μεταξύ των συμβαλλομένων από την εφαρμογή της παρούσας σύμβασης επι¬ 
λύεται με την προσφυγή του ενδιαφερομένου μέρους κατ’ αρχήν στη Δ/νση Αγροτικής Ανάπτυξης της έδρας της 
Ο.Π. προς επιδίωξη επίλυσης της διαφοράς, μη επιτυγχανομένης δε αυτής αρμόδια τυγχάνουν τα δικαστήρια. 

11. Ως αρμόδιο για την επίλυση οιασδήποτε διαφοράς που προκύπτει ή απορρέει από την εκτέλεση και εφαρ¬ 
μογή των όρων της σύμβασης αυτής ορίζεται το δικαστήριο της έδρας της Ο.Π. 

12. Ο μεταποιητής υποχρεούται να μεριμνήσει για τη θεώρηση της παρούσας σύμβασης από τη Δ/νση Αγροτικής 
Ανάπτυξης της έδρας του. 

13. Κατά τα λοιπά εφαρμόζεται η ισχύουσα κοινοτική και εθνική νομοθεσία. 

Ολα τα παραπάνω τα συνομολόγησαν, συναποφάσισαν και συναποδέχθηκαν αμφότεροι οι συμβαλλόμενοι, οι 
οποίοι αφού ανέγνωσαν καλά τους όρους της σύμβασης αυτής, τα υπέγραψαν σε τέσσερα (4) αντίτυπα. 

Θεωρήθηκε ΟΙ ΣΥΜΒΑΛΛΟΜΕΝΟΙ 

Ο Δ/ντής Αγροτικής Ανάπτυξης 1. 

2 . 


(Ημερομηνία - Σφραγίδα) 

(Υπογραφή) Βεβαιώνεται από τις αρμόδιες Αρχές το γνήσιο 

της υπογραφής και το νόμιμο της εκπροσώπη¬ 
σης των συμβαλλομένων. 



02004911604060012 

ΠΑΡΑΡΤΗΜΑ III 

Υπόδειγμα συμπληρωματικής σύμβασης μεταποίησης ξηρών σύκων εντός καθεστώτος ενίσχυσης 

ΣΥΜΠΛΗΡΩΜΑΤΙΚΗ ΣΥΜΒΑΣΗ 

ΜΕΤΑΠΟΙΗΣΗΣ ΞΗΡΩΝ ΣΥΚΩΝ ΕΝΤΟΣ ΚΑΘΕΣΤΩΤΟΣ ΕΝΙΣΧΥΣΗΣ 

(Αριθμός αναγνώρισης Σύμβασης Μεταποίησης :.) 

Σήμερα.στις.οι παρακάτω συμβαλλόμενοι: 

1. Η Οργάνωση παραγωγών (Ο.Π.). 

που εδρεύει στ.καλούμενη “ΟΠ” 

2. Η μεταποιητική επιχείρηση. 

που εδρεύει στη.καλούμενη “μεταποιητής” 

υπογράφοντες δια των νομίμων εκπροσώπων τους αντίστοιχα: 

1. 

2 . 

συμφωνήσαμε, συναποφασίσαμε και συνομολογήσαμε της αύξηση της ποσότητας των ανεπεξέργαστων ξηρών 

σύκων που αναφέρεται στην από .Σύμβαση Μεταποίησης κατά. κιλά ήτοι ποσοστό.% 

(30% κατ’ ανώτατο όριο) της αρχικά συμφωνηθείσας ποσότητας ως εξής κατά κατηγορία και τιμή: 


Αριθμός καρπών/ χιλιόγραμμο 

Ευρώ / κιλό 

Λιγότερο από 65 καρποί/ κιλό 


Από 65 έως 85 καρποί/ κιλό 


Από 86 έως 116 καρποί /κιλό 


Προϊόντα που δεν έχουν ταξινομηθεί 
κατά μέγεθος 



Σημειώνεται ότι οι προσθήκες που αναφέρονται στις συμβάσεις που αφορούν μη μεταποιημένα ξηρά σύκα, 
που προορίζονται για την παραγωγή πολτών σύκων, μπορούν να αφορούν έως το 100% κατ’ ανώτατο όριο των 
αρχικά προβλεπομένων συμβατικών ποσοτήτων. 

Η ποσότητα αυτή θα παραδοθεί από.μέχρι. 

Κατά τα λοιπά ισχύουν όλοι οι όροι της αρχικής σύμβασης. 

Θεωρήθηκε ΟΙ ΣΥΜΒΑΛΛΟΜΕΝΟΙ 

Ο Δ/ντής Αγροτικής Ανάπτυξης 1. 

2 . 


(Ημερομηνία - Σφραγίδα) 
(Υπογραφή) 


Βεβαιώνεται από τις αρμόδιες αρχές το 
γνήσιο της υπογραφής και το νόμιμο της 
εκπροσώπησης των συμβαλλομένων. 

ΠΑΡΑΡΤΗΜΑ IV 

(Υπόδειγμα πιστοποιητικού παράδοσης ξηρών σύκων) 
ΟΡΓΑΝΩΣΗ ΠΑΡΑΓΩΓΩΝ Νο . 


Κέντρο Συγκέντρωσης Ημερομηνία έκδοσης 


ΠΙΣΤΟΠΟΙΗΤΙΚΟ ΠΑΡΑΔΟΣΗΣ ΞΗΡΩΝ ΣΥΚΩΝ 

Πιστοποιείται ότι η Οργάνωση Παραγωγών.εξέδωσε σήμερα την.(ημε¬ 
ρομηνία) στο Κέντρο Συγκέντρωσης.το με αυξ. Αριθμ.Πιστοποιητικό Πα¬ 
ράδοσης για μεταφορά και παράδοση στη βιομηχανία .(εταιρία), φορτίου ., 

ποικιλίας.μικτού βάρους.κιλών και καθαρού βάρους.κιλών, τα οποία κατανέμονται 

κατά μέγεθος ως εξής: 


Αριθμός καρπών/ χιλιόγραμμο 

κιλά 

Λιγότερο από 65 καρποί / κιλό 


Από 65 έως 85 καρποί / κιλό 


Από 86 έως 116 καρποί / κιλό 


Προϊόντα που δεν έχουν ταξινομηθεί 
κατά μέγεθος 



με το μεταφορικό μέσο με αριθμ. Κυκλοφορίας.και αριθμό Δελτίου Αποστολής.και απόβαρου 

.κιλών σε εκτέλεση της με αριθμό.Αναγνώρισης Σύμβασης Μεταποίησης. 

Το παρόν πιστοποιητικό συνοδεύει το φορτίο. 

Κατά τον έλεγχο που διενεργήθηκε στο Κέντρο Συγκέντρωσης διαπιστώθηκε ότι το ανωτέρω φορτίο πληροί 

τις ελάχιστες απαιτήσεις ποιότητας, με ποσοστό.κατά βάρος / αριθμό (διαγράφεται αναλόγως) ξηρών σύκων 

ακατάλληλων για επεξεργασία (μέγιστο 3%). 

Τα στοιχεία οριστικοποιούνται κατά την παράδοση στον μεταποιητή. 

Για την Ο.Π.,ο Ποιοτικός Ελεγκτής 


(Ονομ/μο - Υπογραφή) 

ΕΛΕΓΧΟΣ ΚΑΤΑ ΤΗΝ ΠΑΡΑΔΟΣΗ ΣΤΗ ΒΙΟΜΗΧΑΝΙΑ ΕΛΕΓΧΟΣ ΔΗΜΟΣΙΟΥ (άρθρο 13, παρ. 3 της 


παρούσας) 

Μικτό βάρος:. Μικτό βάρος. 

Απόβαρο:. Απόβαρο. 

Καθαρό βάρος. Καθαρό βάρος. 

Ημερομηνία εκφόρτωσης:. 

Ώρα εκφόρτωσης:. . 

Τόπος:. (Τόπος - Ημερομηνία) 

Ο Εκπρόσωπος της Ο.Π. Ο Εκπρόσωπος της Βιομηχανίας Ο Ελεγκτής 


Ονομ/μο - Υπογραφή Ονομ/μο - Υπογραφή Ονομ/μο - Υπογραφή 

ΓΝΩΜΑΤΕΥΣΗ ΣΕ ΠΕΡΙΠΤΩΣΗ ΔΙΑΙΤΗΣΙΑΣ 

Μικτό βάρος:. 

Απόβαρο:. 

Καθαρό βάρος:. 

Τόπος - Ημερομηνία:. 

Ο Ποιοτικός Ελεγκτής 


Αριθμός καρπών/ χιλιόγραμμο 

κιλά 

Λιγότερο από 65 καρποί / κιλό 


Από 65 έως 85 καρποί / κιλό 


Από 86 έως 116 καρποί / κιλό 


Προϊόντα που δεν έχουν ταξινομηθεί 
κατά μέγεθος 



Τόπος - Ημερομηνία 


Ονομ/μο - Υπογραφή 

Άρθρο 16 

Καταργούμενες διατάξεις 

Από την έναρξη ισχύος της παρούσας απόφασης κα- 
ταργείται η υπ’ αριθμ. 393650/7.9.2001 (ΦΕΚ 1219/19.9.2001, 
Β') απόφαση του Υπουργού Γεωργίας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 2006 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΡ. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Ε. ΜΠΑΣΙΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή ΘΩ: 


Τεύχος 

Περίοδος 

Ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώληαης μεμονωμένων Φ.Ε.Κ σε μορφή οΟ-γοππ από εκείνα που διατίθενται σε ηλεκτρονική μορφή και μέχρι 100 σελίδες σε 5 ευ ιό προσαυξανόμενη κατά 1 βιιιό ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικό: 210 - 4071010, (οχ: 210 - 4071010 ίηΐβτηοΐ: ΙιΙ1ρ://νννννν.β1.9τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίοτηοΐ 

Α’ (Νόμοι, Π.Δ., Συμβάσεις κτλ.) 

225 € 

1 90 € 

Β (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ (Απαλλοτριώσεις, πολεοδομία κτλ.) 

320 € 

1 60 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 βυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απύ την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 



















